ഫോർട്ട് പെക്ക് അണക്കെട്ട്

അമേരിക്കയിൽ മിസ്സൗറി നദിയിൽ നിർമ്മിച്ചിരിക്കുന്ന ഒരു അണക്കെട്ടാണ് ഫോർട്ട് പെക്ക് അണക്കെട്ട്. ഗ്ലാസ്ഗോയ്ക്കടുത്ത് ഫോർട്ട്പെക്ക് പ്രവിശ്യയിലാണ് ഇത്. 76 മീറ്ററിലേറെ ഉയരവും ആറു കിലോമീറ്ററിലധികം നീളവും ഇതിനുണ്ട്. ഇതിനോടനുബന്ധിച്ച ജലസംഭരണി അമേരിക്കയിലേ ഏറ്റവും വലിയ അഞ്ചാമത്തെ തടാകമാണ്. ഈ അണക്കെട്ട് മിസ്സൗറിയിലെ വെള്ളപ്പൊക്കം നിയന്ത്രിക്കുന്നതിൽ വലിയ പങ്ക് വഹിക്കുന്നു. നിർമ്മാണം 1933ൽ തുടങ്ങി. ഏഴുവർഷം കൊണ്ട് പൂർത്തിയായി. നിലവിൽ ഇവിടെ നിന്ന് രണ്ട് ലക്ഷത്തിലധികം കിലോവാട്ട് വൈദ്യുതിയാണ് ഉത്പാദിപ്പിക്കുന്നത്. അവലംബം